rejauldu/bengali-wikipedia huggingface dataset:
This template is intended for software that is differently versioned from platform to platform.   ব্যবহার   Template accepts up to twenty positional (anonymous) parameters with odd ones standing for platforms and even ones – for versions. Versions should be provided using  (for stable releases) or  (for preview releases) templates.   উদাহরণ   Given that টেমপ্লেট:একাধিক স্থিতিশীল সফটওয়্যার মুক্তি/অপেরা মিনি is correctly set up, Infobox on the right may be produced using following code: {{Infobox web browser | name                    = অপেরা মিনি | logo                    = [[File:Opera Mini logo horizontal.png|300px]] | developer               = অপেরা সফটওয়্যার | released                = {{Start date and age|2005|08|10}} | status                  = সক্রিয় | programming language    = [[সি++]], [[জাভা (প্রোগ্রামিং ভাষা)|জাভা]], [[পাইক (প্রোগ্রামিং ভাষা)|পাইক]] | multiple releases       = yes | engine                  = [[Presto (layout engine)|Presto]] (using [[client–server model|সার্ভার-সাইড রেন্ডারিং]]){{sfn|FAQ|loc=Opera Mini and Mobile Classic look the same, so what's the difference?}} | platform                = [[জাভা মি]], [[এনড্রয়েড]], [[Bada|বাদা]], [[উইন্ডোজ ফোন]], [[আইওএস]], [[ব্ল্যাকবেরি ওএস]], [[সিমবিয়ান]]-[[UIQ]]3, [[Zeebo]] | genre                   = [[মোবাইল ব্রাউজার]] | license                 = [[freeware|বিনামূল্য]] | website                 = {{URL|http://www.opera.com/mobile/download/}} }} The same template may be used on other pages mentioning software versions, eg.:  ব্রাউজার সংস্করণ অপেরা মিনি  <nowiki>{| |- ! ব্রাউজার | বিক্রেতা ! সংস্করণ |- | [[অপেরা মিনি]] | অপেরা সফটওয়্যার | {{একাধিক স্থিতিশীল সফটওয়্যার মুক্তি/অপেরা মিনি}} |}</nowiki>  বিষয়শ্রেণী:সর্বশেষ স্থিতিশীল সফটওয়্যার মুক্তি টেমপ্লেট
ভিতরকণিকা ম্যানগ্রোভ ভারতের ওড়িশা রাজ্যের একটি ম্যানগ্রোভ জলাভূমি। এটি ব্রাহ্মণী নদী ও বৈতরণী নদীর ব-দ্বীপে ৬৫০ বর্গ কিলোমিটার (৪০০ বর্গ মাইল) এলাকা জুড়ে আচ্ছাদিত।   ইতিহাস  ভিতরকণিকা ম্যানগ্রোভ ১৯৫২ সাল পর্যন্ত জমিদারি বন ছিল। এর পর ওড়িশা সরকার জমিদারি ব্যবস্থা বিলুপ্ত করে এবং বন বিভাগের নিয়ন্ত্রণে জমিদারি বনগুলিকে নিয়ে আসে। ১৯৭৫ সালে, ৬৭২ বর্গ কিমি এলাকাকে ভিতরকণিকা বন্যপ্রাণী অভয়ারণ্য ঘোষণা করা হয়। এলাকা সহ অভয়ারণ্যের কেন্দ্রীয় ১৪৫ বর্গ কিলোমিটার এলাকাকে ১৯৯৮ সালের সেপ্টেম্বরে ভিতরকণিকা জাতীয় উদ্যান ঘোষণা করা হয়। সেপ্টেম্বর ১৯৯৭ সালে নির্মিত হয় গাহিরমাথা সামুদ্রিক বন্যপ্রাণী অভয়ারণ্য, যা ভিতরকারণ্য বন্যপ্রাণী অভয়ারণ্যের  পূর্বদিকের সীমানা এবং এটি গাহিরমাথা বিচ ও বঙ্গোপসাগরের উপকূলের অংশকে পরিবেষ্টন করে রয়েছে। ২০০২ সালে ভিতরকণিকা  ম্যানগ্রোভকে আন্তর্জাতিক গুরুত্বের একটি রামসার জলাভূমি হিসাবে মনোনীত করা হয়েছিল।  উদ্ভিদ ও প্রাণী  thumb|ভিতরকণিকা ম্যানগ্রোভের মধ্যে নোনা জলের কুমির আভিসেননা, ব্রুগুয়েয়ার, হরিটিয়ার এবং রিজোফোরা সহ বিশ্বের ৭২ প্রজাতির  ম্যানগ্রোভের মধ্যে ৬২ প্রজাতির ম্যানগ্রোভের দেখা মেলে ওড়িশার ৬৭২ বর্গকিমির ভিতরকণিকায়। ম্যানগ্রোভগুলিতে উপস্থিত সরীসৃপগুলির মধ্যে রয়েছে নোনা জলের কুমির, কিং কোবরা, ভারতীয় পাইথন এবং বড় গুইসাপ। ২০০৪ সালের আগস্ট মাস থেকে ডিসেম্বর ২০০৬ সালে মধ্যে ২৬৩ টি পাখির প্রজাতি রেকর্ড করা হয়েছিল, যার মধ্যে রয়েছে ১৪৭ টি  পাখির প্রজাতি আবাসিক এবং ৯৯ টি পাখির প্রজাতি অভিবাসী। একটি হেরোনি প্রায় ৪ হেক্টর (৯.৯ একর) এলাকা জুড়ে থাকে, যেখানে ২০০৬ সালে গণনা করে ১১,২৮৭ টি হেরোনি পাওয়া যায়।  অলিভ রেডলি কচ্ছপ জানুয়ারী থেকে মার্চ মাসে সমুদ্র থেকে গাহিরমাথা সৈকতে উঠে আসে। ১৯৭৬ সাল থেকে ১৯৯৬ সাল পর্যন্ত আনুমানিক হিসাব অনুযায়ী অলিভ রেডলি কচ্ছপ প্রতি ঋতুতে গাহিরমাথা সৈকতে গড়ে  ২,৪০,০০০ টি বাসা বাঁধে। ১৯৮২ সাল পর্যন্ত প্রতি বছর ৮০,০০০ ব্যক্তিকে আটক করা হয়েছিল। ১৯৮৩ সাল থেকে, কচ্ছপ সংগ্রহ ও বিপণন ও তাদের ডিম নিষিদ্ধ করা হয়।  তথ্যসূত্র  বহিঃসংযোগ   Bhitarkanika.org   ওড়িশার ম্যানগ্রোভ (ওড়িশা রাজ্য বন বিভাগ: বন্যপ্রাণী সংগঠন)  ভিতরকণিকা প্রমোদ ভ্রমণ প্রতিবেদন - ওয়াইল্ড লাইফ টাইমস  ভিতরকণিকা: ওড়িশার পর্যটন স্থান  ইউটিউব ভিডিও  বিষয়শ্রেণী:ভারতের জলাভূমি বিষয়শ্রেণী:ভারতের রামসার স্থান বিষয়শ্রেণী:ম্যানগ্রোভ বাস্তু বিষয়শ্রেণী:ওড়িশার পরিবেশ বিষয়শ্রেণী:ভারতের বনাঞ্চল
কিপলিন ডেভিস (১ জুলাই, ১৯৭৯- নিখোঁজ ২ মে, ১৯৯৫) ছিলেন ১৫ বছর বয়সী আমেরিকান হাই স্কুলের ছাত্র, যিনি উটাহ স্প্যানিশ ফর্ক এর হাই স্কুল ক্যাম্পাস থেকে নিখোঁজ হয়েছিলেন। তিনি পলি ক্লাস ফাউন্ডেশনের একটি বৈশিষ্ট্যযুক্ত শিশু। ২০১১ সালে, একজন সহপাঠী ডেভিসের বিরুদ্ধে হত্যাকাণ্ডের অভিযোগে দোষী সাব্যস্ত হয়েছিল এবং ১৫ বছরের কারাদণ্ডে দণ্ডিত হয়েছিল, কিন্তু তার কথিত সহযোগীদের নাম জানাতে অস্বীকার করেছিল অথবা ডেভিসের দেহগুলি কোথায় লুকিয়ে ছিল তা নির্দেশ করতে অস্বীকার করেছিল।   অন্তর্ধান  ডেভিস, একজন সোফোমোর, যাকে সর্বশেষ ইউটাতে স্প্যানিশ ফর্ক স্প্যানিশ ফর্ক হাই স্কুলে দেখা গিয়েছিল। সেদিন সকালে বাবা -মায়ের উভয়ের সাথেই তার ঝগড়া হয়েছিল, তারপর সে গাড়ি চালোনা শিক্ষার শ্রেনি,  সকালের ক্লাস এবং তার বন্ধুদের ও সহপাঠীদের সাথে স্কুলের ক্যাফেটেরিয়ায় দুপুরের খাবারের সময় দেখা যায়। সে তার চতুর্থ ও পঞ্চম পিরিয়ড ক্লাসে উপস্থিত হয়নি। যাইহোক, একজন ঘনিষ্ঠ বন্ধু বলেছিলেন যে তিনি তার সাথে চতুর্থ ও পঞ্চম পিরিয়ড সময়ের মধ্যে কথা বলেছিলেন, কিন্তু পরে তার কথা পরিবর্তন করেছিলেন। তার পার্স, মেকআপ, ডেন্টাল রিটেনার এবং স্কুলের বই সহ তার সমস্ত ব্যক্তিগত জিনিসপত্র স্কুলে তার লকারে ছিল এবং সেদিনের জন্য সে আর বাড়ি ফেরেনি। এটা সাক্ষ্য দেওয়া হয়েছিল, যে সে বন্ধুদের বলেছিল যে সে সন্ধ্যায় পরিকল্পিত কার্যক্রমে অংশ নেবে না, এবং প্রকৃতপক্ষে, সে বলেছিল যে সে পালিয়ে গেলে আরও ভাল হবে। তিনি অন্য দিনে ১৫:৩০ টার মধ্যে সবসময় বাড়ি পৌঁছে যেতেন, সেখানে রিনি সে দিন ১৭:০০ টার মধ্যে পৌঁছাতে ব্যর্থ হলে নিখোঁজ হিসাবে নথিভুক্ত করা হয়েছিল।  ডেভিসের প্রত্যাবর্তন বা তার হদিস সম্পর্কে কোন সূত্র ছাড়াই কয়েক মাস অতিবাহিত হওয়ার পর, পুলিশ তার নিখোঁজের ক্ষেত্রে খারাপ কাজ করার সন্দেহ করতে শুরু করে। যদিও তার নিখোঁজের দিন তার পিতামাতার সাথে তার ঝগড়া হয়েছিল এবং পালানোর কথা উল্লেখ করে ছিলেন, তার পরিবার বিশ্বাস করে যে তাকে হত্যা করা হয়েছে। তার নিখোঁজ হওয়ার পর গুজব ছিল যে তার লাশ একটি স্থানীয় গিরিখাত, একটি ট্রেনের টানেল, একটি ভবনের নিচে এবং অন্যান্য বিভিন্ন স্থানে পুঁতে দেয়া হয়েছে, কিন্তু তার দেহাবশেষ কখনও পাওয়া যায়নি। তার নিখোঁজ হওয়ার চার বছর পর, তার পরিবার ডেভিসের জন্য একটি স্মারক সেবা করেছিল এবং স্প্যানিশ ফর্ক সিটি কবরস্থানে তার নামে একটি স্মৃতিরক্ষাকর স্থাপন করেছিল। তথ্যসূত্র  বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা বিষয়শ্রেণী:নারীর প্রতি সহিংসতার ঘটনা বিষয়শ্রেণী:খুনের শিকার নারী বিষয়শ্রেণী:১৯৯৫-এ মৃত্যু বিষয়শ্রেণী:১৯৭৯-এ জন্ম
thumb|400px|তিউনিসিয়ার কাইরুয়ানের বড় মসজিদের ভেতরের আঙিনার পরিদৃশ্য পরিদৃশ্য বা সার্বিক দৃশ্য বলতে কোনও একজন দর্শক একটি স্থানে দাঁড়িয়ে বৃত্তাকারে ৩৬০ ডিগ্রিতে ঘুরে তাকে সব দিক থেকে ঘিরে থাকা কোনও অঞ্চলকে অভগ্ন দৃষ্টিতে অবলোকন করলে যে দৃশ্যটি পান, তাকে বোঝায়। এই দৃশ্যটিকে যদি রংচিত্র, রেখাচিত্র, আলোকচিত্র, চলচ্চিত্র, ভূকম্পচিত্র কিংবা ত্রিমাত্রিক আদলে রূপায়িত করা হয়, তাকেও পরিদৃশ্য বলে। ইংরেজি ভাষা ও পাশ্চাত্যের অন্যান্য ভাষায় এটিকে "প্যানোরামা" (Panorama) বলা হয়। অনেকসময় সম্পূর্ণ বৃত্তাকার ৩৬০ ডিগ্রি ঘুরে পাওয়া দৃশ্যের বদলে যেকোনও প্রশস্ত, বিস্তৃত, স্থূলকৌণিক দৃশ্যকেও পরিদৃশ্য বলা হতে পারে।  ১৮শ শতকে আইরীয়-বংশোদ্ভূত ইংরেজি চিত্রকর রবার্ট বার্কার লন্ডন ও এডিনবরা নগরীকে উপজীব্য করে আঁকা তাঁর রংচিত্রগুলিকে বর্ণনা করার জন্য "প্যানোরামা" পরিভাষাটি প্রথম ব্যবহার করেন বলা ধারণা করা হয়।A Review of ‘The Panoramic River,’ at the Hudson River Museum - NYTimes.com "প্যানোরামা" শব্দটি গ্রিক শব্দ "পান" (πᾶν, "সর্ব") ও "ওরামা" (ὅραμα, "দৃশ্য") থেকে এসেছে। ১৮শ শতকের শেষভাগে এসে পাশ্চাত্যে "প্যানোরামা" শব্দটি দিয়ে একটি বিশেষ ধরনের ভূদৃশ্য সংবলিত রঙচিত্রকে নির্দেশ করা হত, যাতে কোনও স্থানের একটি ৩৬০ ডিগ্রি দৃশ্য চিত্রিত হত। আনুমানিক ১৭৮৭ খ্রিস্টাব্দে এসে একাধিক ইউরোপীয় চিত্রকর এই কৌশলটি উদ্ভাবন করেন, যাদের মধ্যে রবার্ট বার্কার সম্ভবত সবচেয়ে বেশি খ্যাতি লাভ করেন। ১৯শ শতকেও প্রচুর পরিদৃশ্যমূলক রংচিত্র অঙ্কিত হয়।  অনেক সময় রূপক অর্থে কোনও ঘটনা বা বিষয়ের বিভিন্ন দিকের সামগ্রিক ও পূর্ণাঙ্গ বিবরণ বা উপস্থাপনকেও "পরিদৃশ্য" বলা হতে পারে।  চলচ্চিত্রে ব্যবহৃত ইংরেজি পরিভাষা "প্যানিং" (panning) "প্যানোরামা" থেকে তৈরি করা হয়েছে।  তথ্যসূত্র  বিষয়শ্রেণী:পরিদৃশ্যকলা বিষয়শ্রেণী:পরিদৃশ্য আলোকচিত্রগ্রহণ বিষয়শ্রেণী:ধরন অনুযায়ী আলোকচিত্রগ্রহণ
দক্ষিণ ভূর্ষি বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।   আয়তন  দক্ষিণ ভূর্ষি ইউনিয়নের আয়তন ১,৩০৭ একর (৫.২৯ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী দক্ষিণ ভূর্ষি ইউনিয়নের মোট জনসংখ্যা ৯,৭৩৮ জন। এর মধ্যে পুরুষ ৪,৮৫১ জন এবং মহিলা ৪,৮৮৭ জন। মোট পরিবার ১,৯৭৩টি।   অবস্থান ও সীমানা  পটিয়া উপজেলার উত্তরাংশে দক্ষিণ ভূর্ষি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পূর্বে কেলিশহর ইউনিয়ন ও ধলঘাট ইউনিয়ন, উত্তরে ধলঘাট ইউনিয়ন, পশ্চিমে ধলঘাট ইউনিয়ন ও জঙ্গলখাইন ইউনিয়ন এবং দক্ষিণে পটিয়া পৌরসভা অবস্থিত।   প্রশাসনিক কাঠামো  দক্ষিণ ভূর্ষি ইউনিয়ন পটিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:  দক্ষিণ ভূর্ষি  কেচিয়াপাড়া  ডেঙ্গাপাড়া  খানমোহনা  পশ্চিম ডেঙ্গাপাড়া   ইতিহাস  দক্ষিণ ভূর্ষি পটিয়া উপজেলার একটি ঐতিহ্যবাহী ইউনিয়ন। পটিয়া পৌরসভা গঠনের পূর্বে এ ইউনিয়নের নাম ছিল ১৩নং সুচক্রদণ্ডী ইউনিয়ন পরিষদ। ১৯৯০ সালে পৌরসভা সৃষ্টির কারণে মূল সুচক্রদণ্ডী গ্রামটি পৌরসভার অন্তর্ভুক্ত হওয়ায় ইউনিয়নের অন্য প্রধান গ্রামের নামানুসারে এটি ১৩নং দক্ষিণ ভূর্ষি ইউনিয়ন পরিষদ হিসেবে পরিচিতি লাভ করে।   নামকরণ  কথিত আছে এ এলাকায় একসময় বহু সংখ্যক  ঋষির বাসস্থান ছিল বিধায় এ স্থানের নাম হয় ভূর্ষি। ভূর্ষি এলাকার উত্তরাংশ কেলিশহর ইউনিয়ন ও বোয়ালখালী উপজেলার আহলা করলডেঙ্গা ইউনিয়নে অবস্থিত, আর দক্ষিণ ভূর্ষি পটিয়া উপজেলার বর্তমানে আলাদা একটি ইউনিয়ন।   শিক্ষা ব্যবস্থা  ২০১১ সালের আদমশুমারি অনুযায়ী দক্ষিণ ভূর্ষি ইউনিয়নের সাক্ষরতার হার ৬৪.৩%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  দক্ষিণ ভূর্ষি উচ্চ বিদ্যালয়  প্রাথমিক বিদ্যালয়  খানমোহনা সরকারি প্রাথমিক বিদ্যালয়  দক্ষিণ ভূর্ষি কেচিয়াপাড়া সরকারি প্রাথমিক বিদ্যালয়  দক্ষিণ ভূর্ষি সরকারি প্রাথমিক বিদ্যালয়  পশ্চিম ডেঙ্গাপাড়া সরকারি প্রাথমিক বিদ্যালয়  পূর্ব ডেঙ্গাপাড়া সরকারি প্রাথমিক বিদ্যালয়   যোগাযোগ ব্যবস্থা  দক্ষিণ ভূর্ষি ইউনিয়নে যোগাযোগের প্রধান সড়ক পটিয়া-ধরলা সড়ক। প্রধান যোগাযোগ মাধ্যম সিএনজি চালিত অটোরিক্সা।   দর্শনীয় স্থান   শ্রী শ্রী ঠাকুর অনুকূল চন্দ্র আশ্রম   উল্লেখযোগ্য ব্যক্তি   অমরেন্দ্রলাল নন্দী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।  জীবন আলী (জীবন পণ্ডিত) –– সঙ্গীতজ্ঞ ও পুঁথি সাহিত্যিক।  ফণিভূষণ নন্দী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।  শশাঙ্কশেখর দত্ত –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।   জনপ্রতিনিধি   বর্তমান চেয়ারম্যান: সেলিম চৌধুরী   আরও দেখুন   পটিয়া উপজেলা  পটিয়া থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:পটিয়া উপজেলার ইউনিয়ন
আলমনগর ইউনিয়ন বাংলাদেশের ঢাকা বিভাগের টাঙ্গাইল জেলার গোপালপুর উপজেলার একটি ইউনিয়ন। এটি টাঙ্গাইল থেকে ৪২ কিমি উত্তরে অবস্থিত।   জনসংখ্যার উপাত্ত  বাংলাদেশ পরিসংখ্যান ব্যুরো দ্বারা সম্পাদিত জনসংখ্যা ২০১১ অনুসারে, আলমনগর ইউনিয়নের মোট জনসংখ্যা ১৯৭৫২ জন। মোট পরিবার ৫২৮১ আছে।   শিক্ষা  আলমনগর ইউনিয়নের শিক্ষার হার ৪১.২% (পুরুষ -৪৩.৪%, মহিলা -৩৯.১%)।   আরও দেখুন   টাঙ্গাইল জেলা ইউনিয়ন পরিষদসমূহ   তথ্যসূত্র   বিষয়শ্রেণী:গোপালপুর উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
বীরেন নাগ (১৯২২-১৯৬৪) ছিলেন একজন বিশিষ্ট ভারতীয় বাঙালি চলচ্চিত্র পরিচালক। চলচ্চিত্র পরিচালনা ছাড়াও ১৯৫০-এর দশকের শেষের দিক থেকে ১৯৬০-এর দশকের শুরুর সময়ে তিনি ভারতের হিন্দি সিনেমার একজন খ্যাতনামা আর্ট ডিরেক্টর তথা শিল্প পরিচালক ছিলেন। ১৯৬০ খ্রিস্টাব্দে মুক্তিপ্রাপ্ত চৌধভিঁ কা চাঁদ ছবির জন্য তিনি ১৯৬১ খ্রিস্টাব্দে শ্রেষ্ঠ শিল্প নির্দেশনা বিভাগে ফিল্মফেয়ার পুরস্কারলাভ করেন। কিংবদন্তি বাঙালি কণ্ঠসঙ্গীত শিল্পী সুরকার, সঙ্গীত পরিচালক এবং প্রযোজক  হেমন্ত মুখোপাধ্যায়ের সঙ্গে তার ঘনিষ্ঠতা ছিল এবং হেমন্ত মুখোপাধ্যায় প্রযোজিত দুটি হিন্দি ছবির পরিচালক ছিলেন তিনি।  হেমন্ত মুখোপাধ্যায়ের প্রযোজনায় ১৯৬২ খ্রিস্টাব্দে নরিশ ভূতের গল্প আধারিত প্রথম হিন্দি ছবি বিশ সাল বাদ পরিচালনা করেন। হেমন্ত মুখোপাধ্যায়ের পছন্দমত ছবিতে বিশ্বজিৎ নায়কের ভূমিকায় এবং বিপরীতে ওয়াহিদা রেহমান অভিনয় করেন। ১৯৬৩ খ্রিস্টাব্দে ছবিটির জন্য বীরেন নাগ  শ্রেষ্ঠ পরিচালক বিভাগে ফিল্মফেয়ার পুরস্কারের জন্য মনোনীত হয়েছিলেন। ব্যবসায়িক সফল ছবিটি ১৯৬২ খ্রিস্টাব্দে  বক্স অফিস হিট করে ভারতীয় মুদ্রায় ১,৫০,০০,০০০ টাকার ব্যবসা করে।এছাড়াও, হেমন্ত মুখোপাধ্যায়ের প্রযোজনায় ১৯৬৪ খ্রিস্টাব্দে কোহরা ছবিটি পরিচালনা করেন। তবে ছবিটি মুক্তির পরপরই তিনি অত্যধিক মানসিক চাপের ফলে আকস্মিকভাবে প্রয়াত হন।   চলচ্চিত্রের তালিকা  চলচ্চিত্র (পরিচালক হিসেবে) মুক্তির বছর অন্যান্য নোট কোহরা ১৯৬৪ ডু মরিয়ারের উপন্যাস এবং পরে হিচককের ফিল্ম রেবেকার রিটেলিং বিশ সাল বাদ ১৯৬২ শ্রেষ্ঠ পরিচালক বিভাগে ফিল্মফেয়ার পুরস্কারের জন্য মনোনীত হয়েছিল (দুটি ছবিই প্রযোজনা করেছেন হেমন্ত মুখার্জি। তিনিই ছবিতে সঙ্গীত পরিচালক হিসাব কাজ করেন এবং নেপথ্যে কণ্ঠদান করেন) চলচ্চিত্র (শিল্প পরিচালক হিসাবে) মুক্তির বছর অন্যান্য নোট তেরে ঘর কে সামনে ১৯৬৩ বীরেন নাগ হিসেবে হাম দোনো ১৯৬২ বীরেন নাগ হিসেবে সাহেব বিবি অর গোলাম ১৯৬২ বীরেন নাগ হিসেবে চৌধভিন কা চাঁদ ১৯৬১ শ্রেষ্ঠ শিল্প নির্দেশনার জন্য ফিল্মফেয়ার পুরস্কার লাভ করেন  আখেরি দাও ১৯৫৮ - গোয়েন্দা ১৯৫৮ বীরেন নাগ হিসেবে জীবন দণ্ড ১৯৫৮ বীরেন নাগ হিসেবে তালাক ১৯৫৮ বীরেন নাগ হিসেবে প্যাসা ১৯৫৭ বীরেন নাগ হিসেবে নাউ দো গ্যারাহ ১৯৫৭ বীরেন নাগ হিসেবে বসন্ত বাহার ১৯৫৬ বীরেন নাগ হিসেবে সিআইডি ১৯৫৬ বীরেন নাগ হিসেবে মেম সাহেব ১৯৫৬ বীরেন নাগ হিসেবে ৪২ ১৯৫১ -   তথ্যসূত্র   বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:ফিল্মফেয়ার পুরস্কার বিজয়ী বিষয়শ্রেণী:কলকাতার চলচ্চিত্র পরিচালক বিষয়শ্রেণী:১৯৬৪-এ মৃত্যু বিষয়শ্রেণী:১৯২২-এ জন্ম বিষয়শ্রেণী:হিন্দি ভাষার চলচ্চিত্র পরিচালক
জোড়বাংলো সুকিয়াপোখরি সমষ্টি উন্নয়ন ব্লক হল পশ্চিমবঙ্গের দার্জিলিং জেলার দার্জিলিং সদর মহকুমার অন্তর্গত একটি প্রশাসনিক বিভাগ। ব্লকটি জোড়বাংলো ও সুকিয়াপোখরি থানার অধীনস্থ। ব্লকের সদর দফতর সুকিয়াপোখরিতে অবস্থিত।  ভূগোল সুকিয়াপোখরি  অক্ষ-দ্রাঘিমাংশে অবস্থিত। সমগ্র ব্লকটির আয়তন ৩৮৫.৯৮ বর্গকিলোমিটার।  জনপরিসংখ্যান ২০১১ সালের জনগণনা অনুযায়ী, জোড়বাংলো সুকিয়াপোখরি ব্লকের মোট জনসংখ্যা ১,১৩,৫১৬। এর মধ্যে ৮৬,৬৩৭ জন গ্রামবাসী এবং ২৬,৮৭৯ জন শহরবাসী। অন্যদিকে ব্লকের মোট জনসংখ্যার মধ্যে ৫৬,২৩২ জন পুরুষ এবং ৫৭,২৮৪ জন মহিলা। তফসিলি জাতি-তালিকাভুক্ত জনসংখ্যা ৬,৪১৫ এবং তফসিলি উপজাতি-তালিকাভুক্ত জনসংখ্যা ৩৪,০৮৮।  সাক্ষরতা ২০১১ সালের জনগণনা অনুযায়ী, জোড়বাংলো সুকিয়াপোখরি ব্লকের মোট সাক্ষর জনসংখ্যা ৮৬,০০৪। এর মধ্যে ৪৬,৩২৩ জন পুরুষ এবং ৩৯,৬৮১ জন মহিলা।  তথ্যসূত্র  বিষয়শ্রেণী:দার্জিলিং জেলার সমষ্টি উন্নয়ন ব্লক
thumb|বসন্তের সময় কালেহ রক গ্রাম কালেহ রাক ( , কালেহ-ইয়ে রাগ নামেও পরিচিত) হল ইরানের খুজেস্তন প্রদেশের, মসজিদ সোলেমান শাহরিস্তানের কেন্দ্রীয় জেলার, জাহাঙ্গিরি পল্লী জেলার একটি গ্রাম। এটি আবজালো বাহরাম গ্রামের পশ্চিম পাশের পার্জার্ড (মনজেজি) গ্রামের দক্ষিণে অবস্থিত। এই গ্রামটি শহীদ বালি মোহাম্মদ সুসানীর জন্মস্থান।   জনসংখ্যা  ২০০৬ সালের আদম শুমারি অনুযায়ী এই গ্রামে ১১টি পরিবার রয়েছে ও মোট লোক সংখ্যা ৫৪ জন। গ্রামটিতে বামদি (বাবা আহমদী), মনজেজী এবং মরি উপজাতি বাস করে।   তথ্যসূত্র   বিষয়শ্রেণী:মসজিদ সোলেমান শাহরিস্তানের গ্রাম
থাম্ব|আগস্ট লেসকিয়েন আউগুস্ট লেসকিন () (৮ই জুলাই, ১৮৪০—২০শে সেপ্টেম্বর, ১৯১৬) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহ এবং বিশেষত স্লাভীয় ভাষাসমূহের উপর গবেষণা করেন।  লেসকিন ১৮৬০ থেকে ১৮৬৪ সাল পর্যন্ত কিল ও লাইপ্‌ৎসিশে সাংস্কৃতিক ভাষাতত্ত্ব নিয়ে পড়াশোনা করেন। ১৮৬৪ থেকে ১৮৬৬ সাল পর্যন্ত তিনি লাইপ্‌ৎসিশ টোমাস স্কুলে লাতিন ও গ্রিক ভাষা পড়ান। ১৮৬৬ সালে তিনি ইয়েনা বিশ্ববিদ্যালয়ে আউগুস্ট শ্লাইখারের সাথে ইন্দো-ইউরোপীয় ভাষাসমূহের তুলনামূলক ভাষাবিজ্ঞানের উপর কাজ শুরু করেন। ১৮৬৭ সালে তিনি গ্যোটিঙেন বিশ্ববিদ্যালয়ে শিক্ষকতা করতে চলে যান। ১৮৬৮ সালে ইয়েনাতে তুলনামূলক সাংস্কৃতিক ভাষাতত্ত্ব ও সংস্কৃতের সহযোগী অধ্যাপক হিসেবে নিয়োগদান করা হয়। ১৮৭০ সাল থেকে তিনি লাইপ্‌ৎসিশ বিশ্ববিদ্যালয়ে স্লাভীয় ভাষাতত্ত্বের খণ্ডকালীন অধ্যাপক হিসেবে কাজ শুরু করেন। ১৮৭৬ সালে তাকে সেখানে স্থায়ী অধ্যাপক পদে চাকরি দেয়া হয়।  লেসকিন নব্যব্যাকরণবিদদের অন্যতম প্রতিষ্ঠাতা সদস্য ছিলেন। তিনি দক্ষিণ স্লাভীয় ভাষাসমূহ এবং প্রাচীন গির্জা স্লাভোনীয় ভাষাসমূহ ছাড়াও লিথুয়ানীয় ভাষার উপরেও গবেষণা করেন।   তথ্যসূত্র   Walther Killy and Rudolf Vierhaus (eds.) (1997). Deutsche Biographische Enzyklopädie (DBE). Volume 6: Kogel – Maxsein. München (u. a.): K.G. Saur. .  Wilhelm Streitberg: "". In:  I (1913). .  Wilhelm Streitberg: "". In:  VII (1919). .  Harald Wiese: , Logos Verlag Berlin, 2007.     বহিঃসংযোগ     বিষয়শ্রেণী:১৮৪০-এ জন্ম বিষয়শ্রেণী:১৯১৬-এ মৃত্যু বিষয়শ্রেণী:জার্মান ভাষাবিজ্ঞানী বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
থাম্ব|ব্ল্যাক-ফিগার মৃৎপাত্র (550 খ্রিস্টপূর্বাব্দ) প্রমিথিউসকে তার সাজা ভোগ করে, একটি কলামে বাঁধা। অহংকার (দাম্ভিকতা বা ঔদ্ধত্যও বলা হয়ে থাকে) বলতে বোঝায় অতিমাত্রায় গর্ব করা বা নিজেকে চরমভাবে অতিরিক্ত গুরুত্ব প্রদান করার আচরণ। আরও সুস্পষ্টভাবে, এটি হল বাস্তবতার সাথে সম্পর্কহীনতা আর নিজের প্রতিদ্ধন্দিতা বা সক্ষমতাকে অতিমূল্যায়ন করা।  কারও প্রতি ভদ্রতা ও ভালোবাসার অভাবের ফলেও অহংকার তৈরি হয়ে থাকে। এর উদাহরণ হল নিজেকে অন্যান্যদের তুলনায় অনেক বেশি গুরুত্ব দেওয়া ও নিজেকে আলাদা ভাবা। অহংকারী পরিবেশে বেড়ে ওঠা শিশুরা নিজেরাও অহংকারী হয়ে উঠতে পারে।  অহংকার সাধারণত মানুষের ক্ষতি করে আর এটি নেতিবাচক মানসিকতার সংস্কৃতির বিকাশ ঘটায়।  অহংকার হল আত্মবিশ্বাস থেকে আলাদা একটি জিনিস। নিরাপত্তাহীনতা থেকেও অনেক সময় অহংকার জন্ম নিতে পারে। আর আত্মবিশ্বাস হল মূলত নিজের দুর্বলতাকে যাচাই করা ও তা কাটিয়ে ওঠার প্রক্রিয়া।   ধর্মীয় দৃষ্টিকোণ   ইসলাম    আরও পড়ুন   আত্মপ্রেম  আত্মরতিমূলক ব্যক্তিত্ব ব্যাধি   তথ্যসূত্র     বিষয়শ্রেণী:আবেগ বিষয়শ্রেণী:নার্সিসবাদ বিষয়শ্রেণী:আত্মরতি বিষয়শ্রেণী:সবিচার চিন্তনের প্রতিবন্ধকতা বিষয়শ্রেণী:মনোভাব বিষয়শ্রেণী:ধর্মীয় পরিভাষা বিষয়শ্রেণী:সাত মারাত্মক পাপ
দীপক নরশিভাই প্যাটেল (; জন্ম: ২৫ অক্টোবর, ১৯৫৮) কেনিয়ার নাইরোবিতে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। মাঝারিসারির ডানহাতি ব্যাটসম্যান ও ডানহাতি অফ ব্রেক বোলিংয়ে পারদর্শী ছিলেন দীপক প্যাটেল। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ঘরোয়া ক্রিকেটে অকল্যান্ড ও কাউন্টি ক্রিকেটে স্টাফোর্ডশায়ার এবং ওরচেস্টারশায়ার দলে খেলেছেন।  নিউজিল্যান্ডের আন্তর্জাতিক ক্রিকেটার জিতেন প্যাটেলের সাথে রক্তসম্পর্কীয় আত্মীয়তা না থাকলেও তার ছোট ভাই হর্ষদ ১৯৮৫ সালে ওরচেস্টারশায়ার দলে প্রতিনিধিত্ব করেছেন।   প্রারম্ভিক জীবন  ১৯৬৮ সালে ইংল্যান্ডে চলে যাবার পর ১৯৭৬ সালে ওরচেস্টারশায়ার দলের পক্ষে খেলোয়াড়ী জীবন শুরু করেন প্যাটেল। এরপর সেখানে তিনি ১৯৮৬ সাল পর্যন্ত অবস্থান করেন। এ সময়ে ২৩৬টি প্রথম-শ্রেণীর ক্রিকেটে অংশ নিয়ে ২৯.২৩ রান গড়ে ৯,৭৩৪ রান সংগ্রহ করেন। পাশাপাশি ৩৬.৬৬ রান গড়ে ৩৫৭ উইকেট দখল করেন। কিন্তু ইংরেজ নির্বাচকমণ্ডলী কর্তৃক উপেক্ষিত হয়ে ১৯৮৬ সালে নিউজিল্যান্ডে অভিবাসিত হন। ১৯৮৫-৮৬ মৌসুমে অকল্যান্ডের পক্ষে প্রাদেশিক খেলায় অভিষেকেই ১৭৪ রান করে সবাইকে তাক লাগিয়ে দেন। জাতীয় দলে খেলার জন্য সেখানে তাকে আরও ছয় মাস অপেক্ষা করতে হয়।   খেলোয়াড়ী জীবন  ১৯৮৭ সালে ওয়েস্ট ইন্ডিজের বিপক্ষে তার টেস্ট অভিষেক ঘটে। উভয় ইনিংসে তিনি ১৮ ও ২০ রান সংগ্রহ করে কোর্টনি ওয়ালশের বলে বোল্ড হন। এছাড়াও, তিনি ৩ ওভার বোলিং করেছিলেন। টেস্ট সিরিজের পরপরই একই দলের বিপক্ষে একদিনের আন্তর্জাতিকে অভিষেক ঘটে তার।  ১৯৯২ সালে টেস্টে তার সর্বোচ্চ ৯৯ রান আসে ইংল্যান্ডের বিপক্ষে। একই সালে জিম্বাবুয়ের বিপক্ষে তার সেরা বোলিং ৬/৫০ আসে।  ১৯৯২ সালের ক্রিকেট বিশ্বকাপে প্রথম ১৫-ওভারের ফিল্ডিং সীমাবদ্ধতার সুবিধাকে পুঁজি করে অস্ট্রেলিয়ার বিপক্ষে বোলিং উদ্বোধনে নামেন। দলনায়ক মার্টিন ক্রো কর্তৃক উদ্ভাবিত এ কৌশল অনেকাংশেই সফলতার মুখ দেখে ও বাদ-বাকী খেলাগুলোতেও তিনি এ ভূমিকায় অবতীর্ণ হন।   অবসর  ১৯৯৭ সালে ক্রিকেট জীবন থেকে অবসর নেয়ার পর নিউজিল্যান্ডের প্রথম-শ্রেণীর প্রাদেশিক দলের কোচের দায়িত্ব নেন। সেন্ট্রাল স্ট্যাগস দলসহ নিউজিল্যান্ডের অনূর্ধ্ব-১৯ দলের কোচ ছিলেন তিনি।   তথ্যসূত্র    আরও দেখুন   মার্টিন ক্রো  নিউজিল্যান্ড জাতীয় ক্রিকেট দল  আন্তর্জাতিক ক্রিকেটে অংশগ্রহণকারী পরিবারের তালিকা  টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:অকল্যান্ডের ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:গুজরাতি ক্রীড়াবিদ বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নাইরোবি থেকে আগত ক্রিকেটার বিষয়শ্রেণী:নিউজিল্যান্ডীয় হিন্দু বিষয়শ্রেণী:স্টাফোর্ডশায়ারের ক্রিকেটার বিষয়শ্রেণী:ভারতীয় বংশোদ্ভূত নিউজিল্যান্ডীয় ব্যক্তি বিষয়শ্রেণী:ডি. এইচ. রবিন্স একাদশের ক্রিকেটার বিষয়শ্রেণী:ভারতীয় বংশোদ্ভূত কেনীয় ব্যক্তি বিষয়শ্রেণী:ভারতীয় বংশোদ্ভূত ক্রীড়াবিদ বিষয়শ্রেণী:ভারতীয় বংশোদ্ভূত নিউজিল্যান্ডীয় ক্রীড়াবিদ
thumb|মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান () (১৩৮৮-১৪৬৯) তিব্বতের ঙ্গোর-এ-বাম-ছোস-ল্দান বৌদ্ধবিহারের দ্বিতীয় প্রধান বা ঙ্গোর-ছেন ছিলেন।  জন্ম ও শিক্ষা মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ১৩৮৮ খ্রিষ্টাব্দে তিব্বতের মুস উপত্যকায় জন্মগ্রহণ করেন। তার পিতার নাম ছিল দ্কোন-ম্ছোগ-ব্জাং-পো () এবং মাতার নাম ছিল নাম-ম্খা'-স্ক্যোং ()। নয় বছর বয়সে তিনি দ্বাং-'ওদ-পা () নামক ভিক্ষুর নিকট দীক্ষালাভ করেন। পনেরো বছর বয়সে তিনি গ্লে-লুং-ম্খান-পো-কুন-স্মোন () এবং জুর-ছোস-পা-ব্যাং-ছুব-সেং-গে () নামক দুই পন্ডিতের নিকট বোধিসত্ত্বচর্যাবতার ও প্রজ্ঞাপারমিতা সম্বন্ধে শিক্ষালাভ করে। কুড়ি বছর বয়সে তিনি মুস-ছেন-নাম-ম্খা'-র্নাল-'ব্যোর () নামক বৌদ্ধ সাধকের নিকট হতে ছেদ সাধনা সম্বন্ধে শিক্ষালাভ করেন। আঠাশ বছর বয়সে তিনি মুগুলুং গুহায় ঝোন-নু-র্গ্যাল-ম্ছোগ () নামক ভিক্ষুর নিকত যুক্তিবিদ্যা সম্বন্ধে অধ্যয়ন করেন। এছাড়াও তার উল্লেখযোগ্য শিক্ষক ছিলেন কুন-দ্গা'-ব্জাং-পো, রোং-স্তোন-শেস-ব্যা-কুন-রিগ, গ্যাগ-স্তোন-সাংস-র্গ্যাল-দ্পাল প্রমুখ।  পরবর্তী জীবন মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ১৪৩৭ খ্রিষ্টাব্দে গ্লিং-দ্গা'-ব্দে-বা-ছেন () বৌদ্ধবিহার এবং ১৪৫৯ খ্রিষ্টাব্দে মুস-সু-য়া-মা () বৌদ্ধবিহার প্রতিষ্ঠা করেন। তিনি কুন-দ্গা'-ব্জাং-পোকে ১৪৩০ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহার প্রতিষ্ঠায় সহায়তা করেন। ১৪৫৬ খ্রিষ্টাব্দে তিনি ঐ বিহারের দ্বিতীয় প্রধানের পদে অধিষ্ঠিত হন। এই সময়কালেই মার্গফল তত্ত্বকে স্লোব-ব্শাদ ) এবং ত্শোগ-ব্শাদ ) এই দুই ভাগে ভাগ করে ফেলা হয়। তিনি দ্পাল-ল্দান-ত্শুল-খ্রিম্স () নামক সা-স্ক্যা ধর্মসম্প্রদায়ের পন্ডিতের একটি জীবনী রচনা করেন। তার উল্লেখযোগ্য শিষ্য ছিলেন ব্দাগ-ছেন-ব্লো-গ্রোস-র্গ্যাল-ম্ত্শান নামক একবিংশ সা-স্ক্যা-খ্রি-'দ্জিন, কুন-দ্গা'-দ্বাং-ফ্যুগ নামক চতুর্থ ঙ্গোর-ছেন, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন এবং গ্লো-বো-ম্খান-ছেন-ব্সোদ-নাম্স-ল্হুন-গ্রুব।   তথ্যসূত্র   বিষয়শ্রেণী:১৩৮৮-এ জন্ম বিষয়শ্রেণী:১৪৬৯-এ মৃত্যু বিষয়শ্রেণী:ঙ্গোরছেন
পারশে মাছ (বৈজ্ঞানিক নাম: Chelon subviridis) মুজিলিডি (Mugilidae) পরিবারের অন্তর্ভুক্ত একটি মাছের প্রজাতি। এটি চেলন গণের সাতটি মাছের প্রজাতির মধ্যে একটি। অগভীর উপকূলীয় জলাশয়, খাড়ি অঞ্চলে এবং প্যারাবনের জলাশয়ে এ মাছ পাওয়া যায়। এটি বাংলাদেশ ও পশ্চিমবঙ্গে পাওয়া যায় এরকমের স্বাদু পানির মাছ।  বিবরণ thumb|300px |left|পারশে বা পার্শে মাছ, পশ্চিমবঙ্গ, ভারত দেহ সরু ও লম্বা।দেহের উপরিভাগ কালো এবং নিচের অংশ রুপালি।সম্পূর্ণদেহ আঁশযুক্ত। লেজ,উপর দুইটি, পাশে দুইটি এবং নিচে দুইটি মিলে মোট সাতটি পাখনা থাকে। লেজের রঙ কালচে।চোখ জোড়া দেহের তুলনায় বড়। সাধারণত ওজন ১৫০-২০০ গ্রাম হয়।  খাদ্য পূর্ণ বয়স্ক পারশে মাছ অপ্রাণীভোজী হলেও অপ্রাপ্ত বয়স্ক মাছের প্রধান খাদ্য ক্ষুদ্র ক্ষুদ্র প্রাণী কণা।প্রাপ্তবয়স্ক হলে এরা শেওলা, ডায়াটম সহ নানা জৈব পদার্থ খেয়ে থাকে।  পুষ্টিগুণাগুণ স্বাদু পানির মাছের তুলনায় লোনা পানির মাছ বেশি পুষ্টিকর। এ মাছ উচ্চ প্রোটিনসমৃদ্ধ, ক্ষতিকারক চর্বি নেই।  চাষ বাংলাদেশে বর্তমানে অনেক মৎস্য চাষী বাগদা চিংড়ির পরিবর্তে পারশে মাছ চাষ করছেন। কারণ এ মাছ চাষে ঝুঁকি কম। ঘেরে পোনা মজুদ করার ৪-৫ মাস পর এক একেকটা মাছের ওজন হয় ১৫০-২০০ গ্রাম। মাছের ওজন ৪০-৮০ গ্রাম হলেই বাজারজাত করা যায়।  প্রজনন এরা উচ্চ প্রজননকারী। ১৫ মাসের মধ্যে এদের সংখ্যা দ্বিগুণ হয়ে যায়। পারশে মাছ প্রাকৃতিক পরিবেশে ডিসেম্বর-ফেব্রুয়ারি অর্থাৎ শীতকালে প্রজনন করে। পারশে মাছ সাধারণত অধিক লোনাপানিতে ডিম দেয়। ডিসেম্বরের শেষ দুই সপ্তাহ ও ফেব্রুয়ারির শেষ দুই সপ্তাহে এ মাছ সবচেয়ে বেশি ডিম দেয়। এ মাছের প্রজনন স্বভাব অন্য মাছ হতে কিছুটা ব্যতিক্রমধর্মী।  আরো পড়ুন  হরিণা চিংড়ি  চাকা চিংড়ি  টাইগার চিংড়ি  তথ্যসূত্র  বিষয়শ্রেণী:বাংলাদেশের মাছ